**Anexa nr. 2**

**la Instrucţiunea privind modul**

**de înregistrare a obligațiunilor emise de**

**autoritățile administrației publice locale**

**Forma şi conţinutul**

**prospectului ofertei publice de obligațiuni elaborat sub forma unui singur document**

**1.** În cazul în care emitentul alege să elaboreze prospectul sub forma unui singur document, prospectul respectiv este structurat în părțile menționate mai jos, ordonate după cum urmează:

1. Cuprinsul clar și detaliat;
2. Rezumatul care reprezintă, în fapt, o introducere la prospect, întocmit într-un format comun, ce cuprinde 5 secțiuni (A-E), conform Anexei 5la prezenta Instrucțiune:
3. Informații solicitate în Anexele nr.3 și nr.4la prezenta Instrucțiune, pe baza cărora este elaborat prospectul, inclusiv factorii de risc legați de emitent și de categoria de obligațiuni care face obiectul emisiunii.

**2.** Forma și conținutul rezumatului prospectului furnizează, împreună cu prospectul, informații corespunzătoare privind elementele esențiale ale valorilor mobiliare în cauză pentru a ajuta investitorii să decidă dacă să investească în astfel de valori mobiliare.

**3.** Rezumatul se va expune în consecutivitatea stabilită în prezenta Instrucțiune și include informaţii extrase din Fișa (documentul) de înregistrare și Nota privind obligațiunile oferite, aplicabile emitentului în corespundere cu părțile de bază ale prospectului.

**4.**În prospect sau în părțile componente ale acestuia pot fi incluse informații prin trimiteri, în special în cazul în care acestea sunt prezentate într-unul dintre următoarele documente:

1) confirmative ale statutului juridic al emitentului;

2) dările de seamă contabile asupra execuției bugetare anuale și, după caz, trimestriale;

3) rapoartelor de auditare externă a conturilor emitentului;

4) prospectele și/sau părțile componente ale acestuia aprobate și publicate anterior;

5) informațiile reglementate.

**5.** Rezumatele nu trebuie să conțină trimiteri la anumite părți ale prospectului.

**6.**În cazul în care un document, care poate fi inclus prin trimitere, conține date care s-au schimbat semnificativ, prospectul sau părțile componente ale acestuia specifică expres acest lucru și furnizează informațiile actualizate.

**7.** Emitentul poate include informații prin trimiteri doar cu condiția că acestea sunt clare, exacte și accesibile/transparente, astfel ca să nu să se compromită protecția investitorilor.